# Orsans (Lengadòc)

Orsans (Orsans o Orsan en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Toponimia

Las fòrmas ancianas son Orlancium en 959, Villa de Ursantio en 1111, Orsanz en 1217, Orssantium en 1226, Orsancium en 1242, Ecclesia de Orsancio en 1296 e 1318, Urssancium en 1307, Ursancium en 1425, Orsans ou la Petite Bellegarde en 1534, Oursan, Oursans en 1541-1539, Orsans en 1781, Orsens en 1792. Dauzat e Rostaing explican Orsans (Dobs), nom en -ing(os) mes pas Orsans, per de rasons foneticas evidentas. Aquela prudéncia es pas imitada pels Féniés (inspiracion d'Ernèst Negre ?) : un nom germanic d'òme Ursingus.... Pas cap d'explicacion de Xavier Delamarre. La primièra mencion es a completar : Orlancium cum ecclesia Sancti Petri. La glèisa Sant Pèire, despareguda, èra situada a l'èst del vilatge, quand la glèisa parroquiala èra a Marc, masatge situat a un km al sud d'Orsans e al sud de la RD 119. La glèisa actuala, situada a l'oèst del vilatge, es dedicada al Despegament de Sant Joan Baptista.

### Le Carlar

Las fòrmas ancianas son Ecclesia Castlarii..., Castlare en 1226, Villa de Castlario en 1243, Locus de Caslario en 1319, De Carlario en 1439, La communaute du Carla de Moussen Tibaux, diocèse de Mirepoix en 1724, Le Carla de Mons en Tibaud (!) en 1768, L'église du Carla, à Orsans en 1792. Explicacions manlevadas a Le Carlar de Baile. Segon Dauzat, Le Carlar ven del latin castellum ambe'l sufixe diminutiu -are. Segon Negre, Astor, los Féniés e d'autres, citats per Patrici Pojada, Le Carlar es una fòrma sincopada sortida del bas-latin castellare (castèl fòrt), derivada de castellum ambe'l neutre latin -are; l'evolucion es castellare > castelar > castlar > carlar (passatge de -stl- a -rl-). S'agís d'una residéncia senhorala fortificada. Patrici Pojada accèpta las explicacions precedentas, mes considèra que castellare designa un grand castèl (en oposicion ambe la formulacion de Dauzat).

## Istòria

En 1791, Le Carlar, anciana comunautat, foguèt incorporat a Orsans$^,$.

## Administracion

Lista deus cònsols successius :
| Periòde | Periòde | Identitat |
| març de 2001 | (2026) | Jean Bonnafil |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 93, totala: 96 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 312 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 277 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 246 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 134 | 141 | 93 | 93 | 76 | 101 | 91 | 90 | 90 96 |
| 2009 | 2010 |
| 90 96 | 92 95 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 106 abitants e la densitat èra de 10,66 ab/km².

## Véser tanben

* Comunas d'Aude

## Ligams extèrnes

* Orsans sul site de l'Insee

## Nòtas

* ↑ Diccionari d'Expilly, vol. IV, p. 367
* ↑ Abbé Sabarthès, Dictionnaire topographique du département de l'Aude, 1912, p. 285, legir en linha https://gallica.bnf.fr/ark:/12148/bpt6k110095d/f377.item.texteImage
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 184
* ↑ Abbé Sabarthès, Dictionnaire topographique du département de l'Aude, 1912, p. 412, legir en linha https://gallica.bnf.fr/ark:/12148/bpt6k110095d/f504.item.texteImage
* 1 2 Abbé Sabarthès, Dictionnaire topographique du département de l'Aude, 1912, p. 70, legir en linha https://gallica.bnf.fr/ark:/12148/bpt6k110095d/f162.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 154
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 137-138
* ↑ http://cassini.ehess.fr/fr/html/fiche.php?select_resultat=25798
* Portal de Lengadòc